50-jarige op lughawe vasDie verdagte tydens sy inhegtenisneming. Foto: Kapt. Piet Smit/Verskaf ‘n 50-jarige man is Woensdag met sy aankoms by die Kaapstadse Internasionale Lughawe in hegtenis geneem op aanklag van intimidasie en die rig van ‘n vuurwapen. Kapt. FC van Wyk, woordvoerder van die polisie, het gesê die man van Seepunt het van die OR Tambo Internasionale Lughawe na Kaapstad gevlieg. Hy is in hegtenis geneem in verband met ‘n voorval in Parow in Maart 2017. Geen verdere besonderhede oor die voorval is bekend gemaak nie. Die verdagte sal in die Parow-landdroshof verskyn sodra hy aangekla is. Lt.genl. Khombinkosi Jula, Wes-Kaapse polisiekommissaris, het die beamptes in die saak geloof vir die inhegtenisneming en gesê alle kriminele aktiwiteite wat die veiligheid van ‘n gemeenskap bedreig sal ondersoek word en die skuldiges aangekeer word.